《赠程山人》
元代·方回

青囊遗论究几深，屋宅为阳墓宅阴。
元出易中后天卦，更凭心宅指南针。
故知形胜从来有，难必荣华此处寻。
周洛秦函倏兴废，岂虞山水唤之今。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又宅十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。